kardosdrur/scandi-wiki huggingface dataset:
Jānis Lūsis

Jānis Lūsis (født 19. maj 1939 i Jelgava i Letland, død 29. april 2020) var en lettisk spydkaster. Lūsis trænede ved Daugavas Frivilliges Sportsforening og senere ved Væbnede Styrkers Sportsforening. Han deltog ved fire Sommer-OL for Sovjetunionen, hvor han vandt bronze i 1964, guld i 1968 og sølv i 1972.

Konkurrencen i spydkast ved Sommer-OL i 1972 var den tætteste i olympisk historie. Tyske Klaus Wolfermann havde taget føringen fra Lūsis i femte runde med et olympisk rekordkast på 90,48 meter. I den sjette og sidste runde lod Lūsis spyddet flyve med et meget lang kast, der måltes til 90,46 meter – Wolfermanns to centimeter margin var på det tidspunkt den mindste måleenhed, der anvendtes i spydkast-konkurrencer.

Lūsis forbliver den eneste lette som har vundet et komplet sæt medaljer ved OL. Lūsis satte to verdensrekorder i spydkast, den ene på 91,68 meter i 1968 og den anden på 93,80 meter i 1972. Han er også fire gange europamester og én gang mester ved Universiade. I 1987 nominerede IAAF Lūsis til alle tiders spydkaster i verden.

Efter Lūsis ophørte som aktiv spydkaster blev han træner. Han giftede sig med Elvīra Ozoliņa, kvindelig guldvinder i spydkast ved Sommer-OL i 1960. Deres søn, Voldemārs Lūsis, er også spydkaster og deltog ved Sommer-OL i 2000 og 2004.

Den 23. december 2009 blev Jānis Lūsis tildelt Letlands årlige sportspris for sit livslange bidrag til sport. Jānis Lūsis er siden den 7. april 1999 Kommandør af Trestjerneordenen.

Kilder

Kildehenvisninger

Eksterne henvisninger 
 Biografi  

Personer fra Jelgava
Spydkastere fra Letland
Olympiske mestre fra Letland
Olympiske sølvmedaljevindere fra Letland
Olympiske bronzemedaljevindere fra Letland
Olympiske mestre fra Sovjetunionen
OL-medaljevindere fra Sovjetunionen
Kommandører af Trestjerneordenen
Hotel Nikko Guam

Hotel Nikko Guam er et 5-stjernet hotel i Tumon, Guam.Hotellet drives af den japanske hotelkæde Hotel Nikko. Hotellet ligger i den nordlige ende af Tumon-bugten ud for Gun-stranden.

Kilder

Eksterne henvisninger 
 

Hoteller i Guam
Bernhard Scholz

Bernhard Scholz (født 30. marts 1835, død 26. december 1916) var en tysk musiker

Scholz, der var elev af den fremragende teorilærer Dehn i Berlin, blev en tid lang kapelmester ved operaen i Hannover og overtog 1883 ledelsen af det ansete Hochske konservatorium i Frankfurt a.M., hvilken stilling han beklædte til 1908.

Scholz, der også optrådte som klaverspiller, var en musiker af udpræget konservativ retning. Han har komponeret en lang
række værker, operaer, klaverkoncert, et par symfonier og nogle kammermusikstykker m. m.

Han har videre bearbejdet og udgivet Dehns, i manuskript efterladte, lærebog om kontrapunkt og fuga, og selv forfattet teoretiske skrifter samt udgivet memoirer, Verklungene Weisen (1911).

Kilder 
 

Musikforskere fra Tyskland
Musikteoretikere
Pianister fra Tyskland
Dirigenter fra Tyskland
Faglitterære forfattere fra Tyskland
Operakomponister fra Tyskland
Personer fra Mainz
Palads Hotel Viborg

Palads Hotel Viborg er et hotel i Sct. Mathias Gade i centrum af Viborg. Hotellet blev indviet i 1935.

Historie 
Hovedbygningen er fra år 1900, men det var først i 1935, der åbnede hotel på adressen. I 1948 købte forældrene til den nuværende ejer hotellet. Sønnen Gerner Bach Nielsen overtog hotellet fra forældrene i 1986.

Hotellet har gennem årene udvidet antallet af værelser og bygninger og har nu også værelsesbygninger i sidegaderne Dumpen og Sparretoftestræde.

Hands of fame 
Palads Hotel har på fortovet foran hovedbygningen og i indgangspartiet omkring 100 støbte håndaftryk fra kendte gæster. Det begyndte med aftrykkene i fortovet, og blandt andet satte Danmarks damehåndboldlandshold deres håndtryk lige inden afrejse til Sommer-OL 1996, hvor de vandt guld i Atlanta.

Eksterne henvisninger 

 Hotellets officielle hjemmeside

Bygninger, konstruktioner og anlæg i Viborg
Hoteller i Danmark
Etableret i 1935
Jernulven

Geležinis Vilkas (, også kendt som Iron Wolf eller Iron Wolves) var en litauisk fascistisk bevægelse dannet af Augustinas Voldemaras i 1927. Oprettet som en garde for Voldemaras Tautininkai blev Iron Wolves anvendt af Voldemaras til målrettede angreb på hans politiske modstandere. Bevægelsen blev forbudt i 1930 selv om den fortsatte som en underjordisk gruppe. I 1934 forsøgte medlemmerne et mislykket statskup mod præsidenten Antanas Smetona, der tidligere havde været æresmedlem, men havde brudt med organisationen. Voldemaras blev anholdt, men løsladt i 1938, og udvandrede snart. Under anden verdenskrigs tyske besættelse af Litauen samarbejdede mange af medlemmerne med de nazistiske myndigheder, blandt andet ved jødeudrydelserne.

Navnet på organisationen, stammer fra historien om Gediminas' drøm, populariseret i Adam Mickiewiczs digt, Pan Tadeusz.

Kilder

Eksterne henvisninger 
 Voldemaras biografi 

Nazikollaboratører fra Litauen
Holocaust i Litauen
Golf Hotel Viborg

Golf Hotel Viborg er et hotel beliggende på Randersvej, helt ud til Søndersø og lige overfor Borgvold i Viborg. Hotellet blev indviet i 1986.

Historie 
Bygningerne blev bygget i 1986 og er tegnet af arkitekterne Hougaard Nielsen & Nørgaard Pedersen, med inspiration fra den gamle kongsborg på Borgvold. En af hotellets restauranter er opkaldt efter naboejendommen, Brænderigården.

Eksterne henvisninger 

 Golf Hotel Viborgs officielle hjemmeside

Bygninger, konstruktioner og anlæg i Viborg
Hoteller i Danmark
Etableret i 1986
Camogie

Camogie (Irsk: camógaíocht) er et irsk udendørs hold-boldspil, spillet af kvinder – det tilsvarende for mænd kaldes Hurling.

Spillet spilles på græsbane af 15 spillere på hvert hold. Hver spiller bruger en "camán" (økseformet stav af træ), bolden er en lille hård læderkugle.

Spillerene bruger staven til at skyde bolden til modsatte mål eller til en holdkammerat. Formålet er, at score i modstanderens mål. Målet er H-formet med net på den nederste del. Scoring i målet under overliggeren giver tre point. Over overliggeren, men inden for stolperne, giver et point.

Camogie spilles på en 130-145 meter gange 80-90 meter mark.

Camogie har eksisteret siden 1904. Det spilles især i Irland, hvor der er 550 klubber, men spilles også på tværs af Europa, Nordamerika, Asien og Australien.

Eksterne henvisninger 

 www.camogie.ie 
 Det europæiske County Board

Boldspil
Sport i Irland
Indalsälven

Indalsälven, også kaldet Jämtlandsälven, Litsälven og Storsjöälven er en af Sveriges mest vandrige floder. Den er 426 kilometer lang og har ni vandkraftværker undervejs. Floden udspringer i Jämtlandsfjeldet og munder ud i den Botniske Bugt cirka 20 kilometer nordøst for Sundsvall. Det totale areal af afvandingsområdet er på 26.727 km2. Vigtige bifloder til Indalsälven er Järpströmmen, Långan, Hårkan og Ammerån.

Kildehenvisninger 

Vandløb i Sverige
Mattias Gestranius

Mattias Gestranius (født 7. juni 1978) er en finsk fodbolddommer. Han har dømt internationalt under det internationale fodboldforbund FIFA siden 2009, hvor han er placeret i den europæiske dommergruppe som Category 2-dommer, der er det tredje højeste niveau for internationale dommere.

Kampe med danske hold 
 Den 28. marts 2011: U21 Venskabskamp: Danmark U21 – Ukraine U21 2-2

Referencer 

Kampoversigt 

Fodbolddommere fra Finland
Sollerön

Sollerön er den største ø i Siljansøen i Mora kommun i Dalarnas län i Sverige. Den er 7,7 km lang og 4 km bred, og har et areal på 20,5 km². Øens højeste punkt er 204 moh., eller 43 meter over Siljans middelniveau. Sollerön er forbundet med fastlandet med to broer.

Sollerön har 1.215 indbyggere (2003). Den er hovedsagelig dækket af skov, men de centrale dele er bebygget eller opdyrket.

Den lokala dialekt, soldmål, adskiller sig en hel del fra rigssvensk. Sold er et ældre navn for øen. Træskilte med dialektnavnene er opsat langs vejene, parallelt med de officielle navne.

Midt på øen ligger det tidligere rådhus med bibliotek, skole, kirke, turistkontor, restaurant og vikingemuseum og holdeplads for buslinjen til Mora. På sydsiden af øen er der en golfbane, campingplads med hytte- og bådudlejning, restaurant , samt en badestrand.

Eksterne henvisninger
 Sollerö Församling

Dalarnas län
Øer i søer i Sverige
The Venetian Macao

The Venetian Macao er det største casino i Macao i Folkerepublikken Kina. Det var ved åbningen verdens næststørste bygning og per 2007 bygges der stadig videre på det men når byggeriet bliver færdigt bliver det sandsynligt verdens største bygning. Det ligger i Cotai, et område som der er blevet muligt at bygge på på grund af at man har forbundet det to øer Taipa og Coloane. Casinodelen blev åbnet 28. august 2007, og når det er færdigt vil hoteldelen have 3.000 suiter, 108.000 kvm møde- og konferencelokaler 144.000 kvm butiks areal 50.000 kvm til casinodrift (nok til at rumme 90 jumbojets), og 25.000 sædepladser til koncerter og andet underholdning. Hotellet er ejet og drevet af Sands China, som er et datterselskab til amerikanske Las Vegas Sands.

Bygningens midte er på 40 etager og under taget er der syv hoteller der indeholder casinodelen.

Den canadiske cirkustrup Cirque du Soleil etablerede et fast opholdssted i hovedbygningen i foråret 2008.

Navnet Venetian vises blandt andet i at der er genskabt en række bygninger i Venedig på hotellet og der er flere kanaler med gondoler ført af syngende gondolierer som styrer båden – inde i kasinoet på den tredje etage. Der er et lignende anlæg i Las Vegas i USA som dog kun er halv så stort.

Allerede et år før åbningen af The Venetian overhalede Macao Las Vegas som verdens største casinoby, målt efter omsætning som kommer fra casinodrift.

Den amerikanske milliardær Sheldon Adelson ejer det meste af Las Vegas Sands. Han har udtalt at det 2,4 milliarders dollars han har brugt på Venetian Macao Resort Hotel vil indgå i en udbygning af hoteller der vil øge hotelkapaciteten væsentligt. Adelson sagde at han ville åbne nye hoteller under navne som Four Seasons Sheraton og St. Regis. Hans firma Las Vegas Sands (som i starten kun drev hotellet Sands Macau på Macaohalvøen) planlægger at investere 12 milliarder dollar i projektet og bygge 20.000 hotelrum på Cotai frem til 2010.

Kilder

Eksterne henvisninger 

 officielle hjemmeside

Kasinoer
Hoteller i Kina
Virksomheder fra Macao
Etableret i 2007
Runø

Runø (, ) er en ø og kommune beliggende i Rigabugten i Østersøen, cirka 36 kilometer østnordøst for Domesnæs samt 68 kilometer fra Øsel. Øen tilhører Estland og er administrativt en del af amtet  Øsel. Der bor mindre end 100 (31. december 2021:89) indbyggere på den 11,9 km2 store ø. Før 2. verdenskrig var indbyggertallet omkring 400, og bestod næsten udelukkende af svensktalende estlandssvenskere. De første estlandssvenskere bosatte sig på Runø før 1341, og helt frem til 1944, hvor de fleste estlandssvenskere flygtede til Sverige, benyttede man stadig traditionel svensk lov på øen.

Transport til og fra Runø foregår enten via den lokale flyveplads til Pärnu eller Kuressaare, eller via en særlig charterfærge fra Ringsu havn til Munalaid på det estiske fastland.

Runø Fyr, der står på toppen af Haubjerre, det højeste punkt på øen, blev præfabrikeret i Frankrig og afsendt til Runø for videre opførsel i 1877. Runøs trækirke er opført i 1644, og er en af Estlands ældste trækonstruktioner. Kirkens tårn udført i barokstil færdiggjordes i 1755. Stenkirken ved siden af trækirken opførtes i 1912 og benyttes i dag til afholdelse af gudstjenester.

Runø er hjemsted for en sjælden race af får der kaldes for estisk runøfår (). Racen består af omkring 33 individer og holdes hovedsageligt for deres uld.

Eksterne henvisninger 

 Ruhnu selvstyres hjemmeside

Kildehenvisninger 

Estlands geografi
Øer i Østersøen
Wynn Macau

Wynn Macau er et hotelcasino i Macao i Folkerepublikken Kina. Det er ejet af Wynn Resorts og har 600 rum, 9000 kvm casino med  200 spilleborde, 350 spilleautomater syv restauranter, 2500 kvm butiksareal, en spa, og underholdnings faciliteter. Det åbnede den 5. september 2006 .  

Planerne for fase II for Wynn Macau blev offentliggjort i 2005.  Udvidelsen vil indebære yderligere 7600 kvm casinoareal, nok til 150 ekstra spilleborde og 500 flere spillemaskiner et sportsrum to restauranter, og et teater.

Kilder

Eksterne henvisninger 

 Wynn Macau Resort

Kasinoer
Hoteller i Kina
Virksomheder fra Macao
Etableret i 2006
Janne Hejgaard

Janne Hejgaard (født 1947 i Aarhus) er dansk forfatter. Hun er mor til Sissel-Jo Gazan (født 1973).

Janne Hejgaard blev student fra Aarhus Katedralskole i 1966 og derefter uddannet lærer fra Marselisborg Seminarium i 1971. Efter endt uddannelse underviste hun på Statsøvelsesskolen i Gedved (1971-73), på N. Kochs Skole i Aarhus (1973-79) og på Danmarks Lærerhøjskole, afdelingen i Aarhus (1977-1979).

Hun har 2007-2017 været brevkasseredaktør på skolemaelk.dk.

Hun har været forkvinde for børne- og ungdomsgruppen i Dansk Forfatterforening (2000-2007) og medlem af dennes bestyrelse fra 2000 til 2009. Desuden medlem af fagudvalget for børnelitteratur under Litteraturrådet 2001-2003 og forfatterrepræsentant i Brian Mikkelsens Bogudvalg 2007-2008 samt BU-repræsentant i Statens Kunstråds Repræsentantskab 2007-2013. I 2018 blev hun valgt ind som medlem af bestyrelsen for Selskabet for Børnelitteratur, IBBY Danmark. I efteråret 2018 genåbnede hun sit eget forlag, Landtryk.

Bibliografi

Skønlitteratur 

Jack og den mystiske bog. E-bog. Landtryk 2019
Emil og uhyret. E-bog. Landtryk 2019
Vanja og de tre ønsker. E-bog. Landtryk 2019

Jack og den mystiske bog. P-bog. Landtryk 2019
Emil og uhyret. P-bog. Landtryk 2019
Vanja og de tre ønsker. P-bog. Landtryk 2019
Lilja og den stjålne magi. Sammen med Viola Gazan. Turbine Forlaget 2018
Ana elsker Turbine Forlaget 2017
Lola & spejlene Klim 2013
Lola & Kalejdoskopet Klim 2012
Lola & Retfærdighedens Bog Klim 2011
Det kilder! Frydenlund 2010
Byindianer Modtryk 2005
Skinsyg Modtryk 2000
Skrækslagen Modtryk 2000
Mismodig Modtryk 1999
Stiktosset Modtryk 1999
Slangen i sækken Høst & Søn 1999 (under psudonymet Johanne Dal)
En god dag at vinde. Novelle i Det starter vel et sted, Tobaksskaderådet 1999
Love & Lucky Nielsens 1995
Barn af det havblå rige Høst & Søn 1986

Faglitteratur 

Ballademageren Søren. E-bog. Landtryk 2015
Goddag, Giraf. E-bog. Landtryk 2015.
Genvej til gladere børn – 22 tips til forældre Pretty Ink 2011
 Vælgebogen – en guide Modtryk 2007
 Mit barn skal i skole – forældrehåndbogen Mejeriforeningen 2007
 Ballademageren Søren Landtryk 2005
 Glimt af danskhedens historie med Maria Helleberg, Modtryk 2005
 Mig & sex & dig – Kroppen Modtryk 2003
 Mig & sex & dig – Kærligheden Modtryk 2003
 Goddag, Giraf Landtryk 2000

Kilder

Eksterne henvisninger 
 Officiel hjemmeside
 
 Janne Hejgaard på Dansk Forfatterforenings medlemsside
 Janne Hejgaard på Litteratursiden
 Janne Hejgaard på Goodreads

Faglitterære forfattere fra Danmark
Børnebogsforfattere fra Danmark
Dansksprogede forfattere fra Danmark
Geraldine Ferraro

Geraldine Anne Ferraro (26. august 1935 – 26. marts 2011) var en amerikansk advokat, demokratisk politiker og medlem af Repræsentanternes hus. Hun var den første kvindelige kandidat til den amerikanske vicepræsidentpost fra et af de store partier.

Ferraro voksede op i New York City og blev først lærer, senere advokat. Hun blev ansat i anklagemyndighedens kontor i Queens i 1974, og nogle år senere blev hun her leder af Special Victims Bureau, der behandlede sager om seksualforbrydelser, børnemishandling og husspektakler. Hun blev valgt ind i Kongressen i 1978, hvor hun hurtigt steg i Demokraternes parti med mærkesager om kvinders ligeberettigelse på områder som løn og pension. I 1984 valgte Demokraternes præsidentkandidat Walter Mondale Ferraro som sin vicepræsidentkandidat til præsidentvalget samme år. Ud over at være den første kvinde i denne position var Ferraro også den første person af italiensk-amerikansk afstamning, der var nomineret til vicepræsident. I første omgang gav udpegningen af Ferraro positiv effekt i meningsmålingerne for Mondales kampagne, men snart dukkede der sager op om Ferraros og hendes mands skatteforhold, der gav anledning til spekulationer og udlignede den første stigning i vælgertilslutningen. Ved valget vandt Republikanernes siddende præsident og vicepræsident, Ronald Reagan og George H.W. Bush, en gigantisk sejr.

Senere forsøgte Ferraro at blive valgt for New York til Senatet i 1992 og 1998, men i begge tilfælde lykkedes det hende ikke at blive sit partis endelige kandidat trods føringer i begyndelsen begge år. Hun blev valgt som USA's ambassadør i FN's menneskerettighedskommission i perioden 1993-96 af præsident Bill Clinton, og i øvrigt fungerede hun i de senere år som journalist, forfatter og forretningskvinde. Forud for præsidentvalget i 2008 støttede hun aktivt Hillary Clinton. 

Geraldine Ferraro døde af blodkræft i 2011, tolv år efter at hun havde fået konstateret denne lidelse.

Referencer

Eksterne henvisninger 

Politikere fra USA
Kvindernes æresgalleri i USA
Österdalälven

Österdalälven er en flod i den vestlige del af Dalarna i Sverige og er cirka 300 km lang. Den har to kildefloder: Storån og Sörälven, som løber sammen ved byen Idre og danner Österdalälven. Den løber mod sydøst gennem Älvdalens, Mora, Leksands samt Gagnefs kommuner, hvor den nær Djurås forener sig med Västerdalälven og danner Dalälven – Sveriges tredjestørste flod. Österdalälven løber forbi dæmningen Trängslet og gennem Siljansøen.

Billedgalleri

Dæmninger før Siljan 
 Trängslet
 Åsen
 Väsa
 Blyberg
 Spjutmo

Henvisninger 

Vandløb i Sverige
Dalarna
Carl Friedrich Christian Fasch

Carl Friedrich Christian Fasch (født 18. november 1736, død 3. august 1800) var en tysk musiker, søn af komponist Johann Friedrich Fasch i Zerbst, en af Sebastian Bachs betydeligste samtidige.

Fasch blev 1756 ansat som anden cymbalist hos Frederik II af Preussen, hvis fløjtespil han i denne egenskab måtte ledsage; da Syvårskrigen imidlertid kort efter udbrød, mistede han atter sin stilling og var henvist til at skaffe sig livsopholdet som musiklærer. 

Fasch søgte nu opmuntring i komposition navnlig af meget kombineret flerstemmig kirkemusik, i hvilken genre han opnåede stort mesterskab. Det kunde imidlertid ikke lykkes ham at få disse vanskelige arbejder fremført. 

Da samlede han med en højtstående velynderindes bistand en kreds af interesserede dilettanter om sig, og ved utrættelig flid fra hans og deltagernes side nåede man til på mønsterværdig vis at fremføre Faschs og andres kirkemusik. 

Dette blev oprindelsen til det endnu bestående, højt ansete Berliner Singakademie, hvis koncerter Fasch ledede indtil sin død. Hans efterfølger Zelter har skrevet en kort biografi af ham (1801). En stor del af sine lærde, men ikke særlig livskraftige kompositioner havde Fasch tilintetgjort inden sin død.

Eksterne henvisninger 

Komponister fra Tyskland
Dirigenter fra Tyskland
Personer fra Zerbst
Västerdalälven

Västerdalälven er en flod i den vestlige del af Dalarna i Sverige med en længde på 315 km inklusive kildefloder. Västerdalälven opstår ved sammenløbet af Görälven og Fuluälven og løber sammen med Österdalälven ved Djurås og danner dermed Dalälven, Sveriges tredjestørste flod. I ældre tid var det lokale navn "Ljuran", der kommer af et ældre ord for "bred" eller "vid". Västerdalälvens største biflod er Vanån.

Billeder

Eksterne kilder og henvisninger

Vandløb i Sverige
Dalarna
Wilhelm Tappert

Wilhelm Tappert (19. februar 1830 — 27. oktober 1907) var en tysk musikforfatter, der også optrådte som komponist af sange og klaveretuder.

Tappert var oprindelig skolelærer, men gik 1856 ganske over til musikken, i hvis teori han fik Dehn til lærer. I en lang årrække levede Tappert, der stod Richard Wagner og hans kreds nær, i Berlin som musiklærer, forfatter og fag- og dagbladskritiker. Han havde særlig fortjeneste af sine samlinger af og studier over luttabulatur.

I øvrigt har han udgivet skrifter som Musikalische Studien, Richard Wagner, Wagner-Lexikon, Wörterbuch der Unhöflichkeit (en kuriøs samling af "grove, hånende, hadefulde og bagtaleriske" udtryk, brugt om og mod Wagner, 2. oplag 1903), Wandernde Melodien, Entwickelung der Musik-Notenschrift, 54 Erlkönig-Kompositionen etc.

Faglitterære forfattere fra Tyskland
Musikforskere fra Tyskland
Musikteoretikere
Komponister fra Tyskland
Fuluälven

Fulan eller Fuluälven er et ældre navn på Västerdalälven, og bruges nu om en af Västerdalälvens kildefloder, som er 80 kilometer lang, og løber i Dalarna i Sverige. Fulan begynder i Övre Fulusjön i Älvdalens kommune ca 10 km vest for Idre (ved riksväg 70 mod Norge) og sydpå mod Mellersta Fulusjön og Nedre Fulusjön. Derpå bøjer Fulan af mod sydøst rundt langs Fulufjället Nationalpark og Fulufjället (1.040 m ö.h.), siden igen mod syd. Ved Fulunäs løber den sammen med Görälven som kommer fra vest, hvilket nærmest fordobler vandmængden, og herfra kaldes den for Västerdalälven. Fuluälvens eget afvandingsområde er på 882 km².

Kilder/referencer 

Vandløb i Sverige
Dalarna
Det ridderlige Akademi

Det ridderlige Akademi var 1691-1710 en kadetskole på Nytorv i København. Da akademiet officielt blev indviet på kongens fødselsdag 15. april 1692, blev der slået en medalje med en hest mellem Pallas Athene og Mars.

Ved stiftelsen overtog skolen Christian IV's akademis bibliotek.

Akademiet lukkede i 1710 på grund af manglende søgning. Efter lukningen af akademiet flyttede Højesteret ind, og i 1727 overtoges bygningen af Vajsenhuset.

Akademiet blev ledet af en overhofmester.

Overhofmestre 

 1691-1695 Wiglas von Schindel
 1695-1698 Marcus Giøe
 1698-1699 Christian von Lente
 1699-1703 Carl von Ahlefeldt
 1703-1710 Henrich Ernst von Calnein. Blev 1711 amtmand Riberhus amt og stiftamtmand Ribe stift.

Kilder

Litteratur 
G. L. Wad: Det Kongelige Ridderlige Academis Matrikel. (Slutning), Personalhistorisk Tidsskrift 1886, side 203ff. Om overhofmestre og liste over de optagne på ridderakademiet. Se https://tidsskrift.dk/personalhistorisk_tidsskrift/article/view/79788/114912

Uddannelsesinstitutioner i København
Etableret i 1691
Ophørt i 1710
Smil vi er på

Smil vi er på er en amerikansk komediedrama-film fra 1990 instrueret af Mike Nichols. Manuskriptet er skrevet af Carrie Fisher og er baseret på hendes semi-selvbiografiske roman fra 1987 med samme titel. Hovedrollen spilles af Meryl Streep.

Medvirkende 
 Meryl Streep – Suzanne Vale 
 Shirley MacLaine – Doris Mann 
 Dennis Quaid – Jack Faulkner 
 Gene Hackman – Lowell Kolchek 
 Richard Dreyfuss – Dr. Frankenthal 
 Rob Reiner – Joe Pierce 
 Mary Wickes – Grandma 
 Conrad Bain – Grandpa 
 Annette Bening – Evelyn Ames 
 Simon Callow – Simon Asquith 
 Gary Morton – Marty Wiener 
 CCH Pounder – Julie Marsden 
 Barbara Garrick – Carol 
 Anthony Heald – George Lazan 
 Dana Ivey – Wardrobe Mistress 
 Oliver Platt – Neil Bleene

Eksterne Henvisninger 

Amerikanske film fra 1990
Komediefilm fra USA
Film instrueret af Mike Nichols
Orla Rosenhoff

Orla Albert Vilhelm Rosenhoff (født 1. oktober 1844 i København, død 4. juni 1905 sammesteds) var en dansk musiker, søn af Caspar Claudius Rosenhoff.

Rosenhoff varf elev af Adolph Lund og senere af N.W. Gade. Ved musikkonservatoriets oprettelse 1867 blev Roenhoff vikarierende lærer i klaverspil, senere fast ansat 1881—92 som lærer i harmonilære, kontrapunkt og fuga. Denne lærervirksomhed udgjorde Rosenhoffs egentlige livsgerning, og gennem den kom han i forhold til og udøvede stor indflydelse på opvæksten af danske musikere.

Som komponist er han optrådt med værker for kammermusik (kvintet, sekstet), sange, klaverstykker (deriblandt pedalstudier) og to ouverturer for orkester. Han har udgivet 3 samlinger opgaver til brug ved den musikteoretiske undervisning.

Kilder

Eksterne henvisniger 
 

 

Komponister fra Danmark
Musikpædagoger fra Danmark
Danskere i 1800-tallet
Personer fra København
Klaus Roth

Klaus Friedrich Roth (29. oktober 1925 – 10. november 2015) er en britisk matematiker kendt for sit arbejde med diofantisk approksimation, den store si og irregulariteter i distribution. Han blev født i Breslau (dengang i Schlesien, nu i Polen) men voksede op og blev uddannet i Storbritannien. Han tog sin eksamen ved Peterhouse, Cambridge i 1945.  I 1946 begyndte han sin forskning ved University College London, under vejlederen Theodor Estermann.

Matematikere fra Storbritannien
Modtagere af Fieldsmedaljen
Medlemmer af Royal Society
Personer fra Breslau
Medlemmer af Royal Society of Edinburgh